Gerið ykkur ferð í hinn stórbrotna hraungang Raufarhólshelli , einn lengsta og þekktasta hraunhelli Íslands . Hellirinn er aðeins í hálftíma akstursfjarlægð frá Reykjavík og auðvelt er að komast að honum allan ársins hring . Ferð inn í Raufarhólshelli er einstök upplifun og þar gefst frábært tækifæri til að skoða virkni eldgosa með eigin augum , þar sem gengið er sömu leið og hraunið rann í Leitahraunsgosinu austan Bláfjalla fyrir um 5.200 árum . Á veturna myndast í hellisgólfinu miklir ísdrönglar sem gera ferðina inn í hellinn jafnvel enn áhrifameiri . Við bjóðum upp á tvenns konar ferðir í Raufarhólshelli . Í hefðbundnu ferðinni er farið inn í þann hluta hellisins sem er flestum fær og leiðangurinn tekur um 55 – 60 mínútur ( líka í boði með akstri til og frá hellinum ) . Hin ferðin , hraunfossaævintýrið , er ætluð alvöru hellakönnuðum sem vilja fara í ævintýraferð inn í botn hellisins . Leiðangurinn tekur um 3 – 4 klst. inni í hellinum og alls 5 klst. ef þátttakendur velja þann kost að láta sækja sig og skila á Reykjavíkursvæðið . Í hefðbundinni ferð getur þú skoðað hellinn á auðveldan hátt . Búið er að leggja göngubrú inni í þessum hluta hraungangsins og hann hefur verið lýstur upp með áhrifamiklum hætti sem kallar fram litbrigði hraunsins og sýnir greinilega þá öflugu eldvirkni sem á sínum tíma mótaði hraunganginn . Innifalið í þessari ferð er akstur fram og til baka frá Reykjavík . Þetta er ferð með leiðsögn þar sem búið er að leggja göngubrú inni í hluta hellisins og hann hefur verið lýstur upp með áhrifamiklum hætti sem kallar fram litbrigði hraunsins og sýnir greinilega þá öflugu eldvirkni sem á sínum tíma mótaði hraunganginn . Í hraunfossaævintýrinu er farið út af troðinni slóð djúpt inn í hellinn til að kanna upptök hans , hina mikilfenglegu hraunfossa . Í þessari ferð þarf fólk að vera í góðu líkamlegu ástandi og hafa gott jafnvægi . Ferðin tekur að meðaltali 3 – 4 klst og með stuðningi höfuðljósa og leiðsögumanns ert þú leiddur í gegnum magnaða undraveröld . Kvöldferðin er hefðbundin ferð sem tekur um 1 klst. og tilvalið er að blanda henni saman við aðrar skemmtiferðir , svo sem norðurljósaferð ( á veturna ) eða kvöldverð á veitingastað við suðurströndina . Boðið er upp á kvöldferðina sjö daga vikunnar yfir vetrar - og sumarmánuðina .